เนื่องจากข้าพเจ้าต้องใช้เส้นทางจากแยกพร้อมพงษ์เดินทางไปโรงพยาบาลสมิติเวช สุขุมวิท เพื่อไปส่งน้องขึ้นเวรเป็นประจำ
พบปัญหางานซ่อมแซมถนน กีดขวางการจราจร ทำให้เกิดปัญหารถติด อยู่บ่อยครั้ง
ไม่มีป้ายระบุให้เห็นเด่นชัดว่าทำอะไร ทำวันไหน เวลาไหน เพื่อหลีกเลี่ยงการใช้เส้นทางนี้
มีเพียงป้ายเล็กๆที่ข้าพเจ้าได้แนบรูปภาพและวงกลมสีแดงมาเท่านั้น เมื่อทางที่ข้าพเจ้าใช้ประจำโดนปิดไม่ให้ผ่าน
คนงานที่ก่อนสร้าง หรือจราจร (มีบางวัน) จะโบกรถให้ไปใช้เส้นทางที่ปกติเป็น one way แทน ซึ่งอาจก่อให้เกิดอันตรายได้
วันที่ 16 มิ.ย. 2565 เวลาประมาณ 22:20 น. (คลิปที่แนบมาเวลาในกล้องไม่ตรง) 
1.) รถคันที่นำหน้าข้าพเจ้าได้เบรคกระทันหัน ในขณะที่ถนนโล่ง เนื่องจากลังเลเส้นทางว่าควรจะไปทางไหน จนรถข้าพเจ้าเกือบชนท้าย
2.) ข้าพเจ้าต้องวิ่งย้อนสอนทางปกติที่เป็น one way ซึ่งต้องใช้ความระมัดระวัง เพราะรถที่สวนมาไม่ทราบว่ามีการปิดถนนอีกเส้นหนึ่ง จึงไม่หลบทางให้ (ตามคลิปที่แนบมา)
อาจเป็นเพราะไม่เห็นป้ายแจ้งเตือน และนี่ไม่ใช่ครั้งแรกที่ข้าพเจ้าพบปัญหา บางวันก็โดนรถที่สวนมาตะโกนด่าด้วยถ้อยคำหยาบคายบ้าง ไม่ให้ทางและมองหน้าบ้าง
รบกวนหน่วยงานที่เกี่ยวข้องช่วยแก้ไขปัญหา 
- ปรับปรุงป้ายแจ้งเตือนให้เห็นเด่นชัด ระบุวันเวลาที่จะปิดเส้นทาง เพื่อหลีกเลี่ยง (ขอตัวใหญ่ๆหน่อยค่ะ คนขับรถบางทีตัวเล็กมองไม่เห็น)
- ขอให้มีตำรวจจราจรคอยโบกรถตรงแยกที่จะต้องย้อนศร หรือนำกรวยมาวางเพื่อให้เป็นจุดสังเกตุว่าวันนี้มีการปิดถนนอีกทาง และโปรดให้ทางกับรถที่จะสวนมาด้วยค่ะ

ขอบคุณมากค่ะ